Klepočiai (Trakai)

Klepočiai – gatvinis kaimas Trakų rajono savivaldybėje, Rūdiškių miško vakariniame pakraštyje, 8 km į pietvakarius Rūdiškių. Kaimo gatvė kerta Vilniaus–Marcinkonių geležinkelį, yra Klepočių geležinkelio stotelė. Prie kaimo prasideda upelis Geluža.

Keliai į Pagelužį, Vaikštenius.


 Istorija 

Klepočiai susikūrė per Valakų reformą kaip miško prižiūrėtojų ir šulių gamintojų gyvenvietė prie Gelužos upelio.Taranauskienė, Nijolė. Klepočiai // Kultūros paminklų enciklopedija. – Iliustr. – Vilnius, 1998. – D. 2: Rytų Lietuva, p. 24-27. Istoriniuose šaltiniuose Klepočiai minimi 1641 m. Priklausė Lieponių dvarui.http://www.vilnijosvartai.lt/locations/listing/?id=444 

Lieponių-Valkininkų girininkijos Klepočių ruožas buvo padalintas į 9 barus. Kaime gyveno žemės matininkas ir 21 sekėjai, kurių pareiga buvo saugoti bebrus Valkininkų teritorijoje, besitęsiančioje dvi mylias nuo Varėnos.Isokas, Gediminas. Trakų urėdijos miškų istorija [Lieponių dvaras ir miškai, p. 45-46] / Gediminas Isokas, Antanas Tervydis. – Vilnius, 2008. – 240 p.: iliustr.Mankus, Romualdas. Valkininkų krašto miškų istorija [Klepočių ruožas] / Romualdas Mankus, Eugenija Strazdienė. – Kaunas, 2006. – P. 10.

Per 1654–1667 m. Abiejų Tautų Respublikos ir Maskvos karą kaimas sunyko. Atkurtas XVIII a.

1862 m. per kaimą buvo nutiestas geležinkelis Vilnius–Gardinas.Taranauskienė, Nijolė. Klepočiai // Kultūros paminklų enciklopedija. – Iliustr. – Vilnius, 1998. – D. 2: Rytų Lietuva, p. 24-27. XIX a. pab. kaimas priklausė Trakų apskrities Valkininkų valsčiui. 1920 m. ir 1923 m. prie Klepočių vyko mūšiai dėl Valkininkų–Rūdiškių geležinkelio ruožo.Aišauskas, Kazys. Kautynės prie Valkininkų ir Rūdiškių geležinkelio ruožo, 1923 m. vasario 15-23 d. // Karys. – 1972, Nr. 9, p. 296–299. Kraštą okupavus lenkams, 1924 m. kaime buvo atidaryta lietuviška „Ryto“ draugijos mokykla.Biržiška, Mykolas. Vilniaus Golgota [Klepočių mokykla]. – Vilnius, 1992. – P. 254, 260, 266.

1943–1944 m. Klepočiuose įsikūrė vokiečių karinė įgula, sovietiniai partizanai Rūdiškių–Klepočių geležinkelio ruože vykdė sprogdinimus.

 Gyventojai 

 Šaltiniai 

Kategorija:Trakų rajono savivaldybės gyvenvietės
Kategorija:Gatviniai kaimai